7.klasserne og to overbygninger på en række mindre skoler i Vesthimmerlands Kommune bliver hvor de er.

Det har ellers været foreslået, at 7. klasserne skulle flyttes væk fra de små skoler og samles på overbygningerne. En række små skoler har kæmpet bravt, blandt andet med en række underskriftsindsamlinger. De gav tilsyneladende pote. - Vi er lettet og glade. Ikke mindst på skolens vegne, siger Anni Gamborg, formand for skolebestyrelsen på Ullilts Skole. Det var 9 ud af 10 venstrefolk i byrådet der fik kolde fødder og sagde nej til at 7.klasserne skulle flyttes rundt. Politikerne kunne dog godt enes om at samle specialklasserne på færre skole og samle de tre 10.klasser under et tag i Aars.